
1. VISPĀRĪGĀ INFORMĀCIJA 
1.1. Centralizēto iepirkumu institūcija

Olaines novada pašvaldība, kas veic centralizēto iepirkumu institūcijas funkcijas, pamatojoties uz Publisko iepirkumu likuma 17.pantu (turpmāk - Institūcija). 

1.1.1. Rekvizīti:
Olaines novada pašvaldība

Juridiskā un pasta adrese: Zemgales iela 33, Olaine, Olaines novads, LV – 2114, Latvija 

Reģistrācijas numurs: 90000024332

Banka: AS “Swedbank”

Kods: HABALV22

Konta numurs: LV34HABA0551036014438

Tālruņa numurs: 66954899, 20178620, 22318183
E-pasta adrese: pasts@olaine.lv
Mājaslapa: www.olaine.lv
1.1.2. Kontaktpersona, kas ir tiesīga iepirkuma procedūras gaitā sniegt organizatorisku informāciju par procedūru: Anita DEIČMANE - Olaines novada pašvaldības iepirkumu vadītāja, tālr.: +371 29218044, e-pasts: anita.deicmane@olaine.lv
1.2. Iepirkumu komisija
Iepirkumu komisija izveidota, pamatojoties uz 2025.gada 30.jūlija grozījumiem Olaines novada domes lēmumā “Par Olaines novada pašvaldības iepirkumu komisijas nolikumu un iepirkumu komisijas izveidošanu” (3.prot., 11.p.) un 2017.gada 22.marta nolikuma Nr. NOL4/2017 “Olaines novada pašvaldības iepirkumu komisijas nolikums” grozījumiem (turpmāk - Komisija).
1.3. Pasūtītāji (turpmāk – Pasūtītāji):
Olaines novada pašvaldība,
Olaines 1.vidusskola,
Olaines 2.vidusskola,
Olaines pirmsskolas izglītības iestādes „Zīle”,
Olaines pirmsskolas izglītības iestādes „Dzērvenīte”,
Olaines pirmsskolas izglītības iestādes „Magonīte”,
Olaines pirmsskolas izglītības iestāde „Ābelīte”,
Olaines pirmsskolas izglītības iestāde „Čiekuriņš”,
Olaines Mūzikas un mākslas skola,
Olaines Vēstures un mākslas muzejs ,
Olaines Kultūras centrs,
Olaines Sporta centrs,
Olaines novada PA „Olaines sociālais dienests”.
1.4. Pretendents:

Pretendents ir normatīvajos aktos noteiktajā kārtībā reģistrēta persona vai šādu personu apvienība jebkurā to kombinācijā (turpmāk - Pretendents), kura ir iesniegusi piedāvājumu iepirkumā ONP 2026/41 „Profesionālo tīrīšanas, mazgāšanas un dezinfekcijas līdzekļu piegāde Olaines novada pašvaldības un tās iestāžu vajadzībām”. 
1.5. Vispārīga informācija par iepirkuma priekšmetu
1.5.1. Iepirkuma identifikācijas numurs - ONP 2026/41.
1.5.2. Iepirkuma priekšmets ir profesionālo tīrīšanas, mazgāšanas un dezinfekcijas līdzekļu piegāde Olaines novada pašvaldības un tās iestāžu vajadzībām. 
1.5.3. Iepirkuma priekšmeta apraksts: 
Profesionālo tīrīšanas, mazgāšanas un dezinfekcijas līdzekļu (turpmāk - Preces) Piegāde Olaines novada pašvaldības un tās iestāžu vajadzībām, saskaņā ar Nolikumu un Nolikuma pielikumos noteiktajām prasībām.
1.5.4. CPV kods: 39800000-0 (Tīrīšanas un spodrināšanas līdzekļi),
1.5.5. Iepirkuma priekšmets nav sadalīts iepirkuma priekšmeta daļās.
1.5.6. Iepirkumam tiek piemērota Publisko iepirkumu likuma (turpmāk - PIL) 9. pantā noteiktā kārtība. Iepirkuma veikšanas rezultātā paredzēts noslēgt vispārīgo vienošanos.
1.6. Iegādes apjoms un laiks
1.6.1. Preču maksimālie apjomi (neieskaitot PVN) - kopā visām iestādēm līdz EUR 41 999,99, katrā iestādē - atbilstoši budžetā paredzētai summai, kura tiks precizēta slēdzot līgumu ar katru iestādi. 
1.6.2. Vispārīgās vienošanās izpildes laiks: 24 (divdesmit četri) kalendārie mēneši no vispārīgās vienošanās spēkā stāšanās dienas.
1.7. Informācijas sniegšana
1.7.1. Jebkura informācija, kas tiks sniegta saistībā ar šo iepirkumu, tiks publicēta Pasūtītāja pircēja profilā Elektronisko iepirkumu sistēmas (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Organizer/934 . Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
1.7.2. Komisija sniedz papildu informāciju triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām, ja piegādātājs ir laikus pieprasījis papildu informāciju par iepirkuma Nolikumā iekļautajām prasībām.

1.7.3. Ieinteresētais piegādātājs jautājumu par Nolikuma noteikumiem uzdod rakstiskā veidā, izmantojot Elektronisko iepirkumu sistēmas e-konkursu apakšsistēmu vai adresējot tos Komisijai un nosūtot to elektroniski Nolikuma 1.1.2.punktā minētajai kontaktpersonai.

1.7.4. Komisija atbildi ieinteresētajam piegādātājam nosūta elektroniski uz elektroniskā pasta adresi, no kuras saņemts jautājums, un publicē Elektronisko iepirkumu sistēmas e-konkursu apakšsistēmā.
1.7.5. Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta EIS e-konkursu apakšsistēmā https://www.eis.gov.lv.
1.8. Piedāvājumu iesniegšanas kārtība
1.8.1. Pretendents var iesniegt:

1.8.1.1. piedāvājumu tikai par visu iepirkuma apjomu;

1.8.1.2. viena piedāvājuma variantu.

1.8.2. Konkrēts piedāvājumu iesniegšanas termiņš skatāms attiecīgajā Iepirkumu uzraudzības biroja publicētajā paziņojumā par līgumu un Elektronisko iepirkumu sistēmas e-konkursu apakšsistēmā.

1.8.3. Piedāvājumi konkursā ir iesniedzami tikai elektroniski, Valsts digitālās attīstības aģentūras mājaslapas Elektronisko iepirkumu sistēmas e-konkursu apakšsistēmā
. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
1.8.4. Iesniegto piedāvājumu Pretendents var atsaukt, grozīt un labot, vai papildināt tikai līdz 1.8.2.punktā norādītā piedāvājumu iesniegšanas termiņa beigām.

1.8.5. Pretendents iesniedz parakstītu piedāvājumu, kuru paraksta Pretendenta likumiskais pārstāvis vai kuram ir tiesības pārstāvēt Pretendentu šajā iepirkumā. Ja piedāvājumu paraksta Pretendenta pilnvarota persona, tam jāpievieno oriģināla pilnvara. Ja piedāvājumu iesniedz piegādātāju apvienība, piedāvājuma dokumentus paraksta visas personas, kas ietilpst piegādātāju apvienībā un piedāvājumam pievieno piegādātāju apvienības dalībnieku vienošanos par piedāvājuma iesniegšanu un iespējamā līguma izpildi. Dokumentu kopijas un tulkojumus apliecina piegādātāju apvienības dalībnieks, uz kuru konkrētais dokuments attiecas.

1.8.6. Ja piedāvājumu iesniedz piegādātāju apvienība, Pretendenta pieteikumā (Nolikuma 2.pielikums) papildus norāda personu, kas konkursā pārstāv attiecīgo piegādātāju apvienību, kā arī katras personas atbildības sadalījumu.
1.8.7. Ja ar piegādātāju apvienību tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienībai jānoslēdz sabiedrības līgums Civillikuma 2241. – 2280.pantā noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līgumu var aizstāt ar pilnsabiedrības nodibināšanu, iesniedzot reģistrācijas dokumenta kopiju.

1.8.8. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz 2 stundas pēdējo 24 stundu laikā vai 10 minūtes pēdējo 4 stundu laikā līdz piedāvājumu iesniegšanas termiņa beigām, Pasūtītājs rīkojas saskaņā ar PIL 39.panta 4.daļu.

1.9. Piedāvājumu atvēršanas vieta, datums, laiks un kārtība 
1.9.1. Piedāvājumu elektroniska atvēršana paredzēta Iepirkumu uzraudzības biroja publicētajā paziņojumā par līgumu un EIS sistēmas e-konkursu apakšsistēmā norādītajā termiņā.
1.9.1. Piedāvājumu atvēršana notiek, izmantojot Valsts digitālās attīstības aģentūras mājaslapā www.eis.gov.lv pieejamos rīkus piedāvājumu elektroniskai saņemšanai. Komisija atver Pretendentu iesniegtos piedāvājumus tiešsaistes režīmā elektronisko iepirkumu sistēmas e-konkursu apakšsistēmā. Iesniegto piedāvājumu atvēršanas procesam var sekot līdzi arī tiešsaistes režīmā EIS e-konkursu apakšsistēmā. 

1.9.2. Ja Pretendents piedāvājuma datu aizsardzībai izmantojis piedāvājuma šifrēšanu  Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz komisijai elektroniskā atslēga ar paroli šifrētā dokumenta atvēršanai. 

1.9.3. Iesniegto piedāvājumu atvēršanas protokols un finanšu piedāvājumu apkopojums pieejams EIS e-konkursu apakšsistēmā.
1.10. Piedāvājuma noformēšana

1.10.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:

1.10.1.1. Izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

1.10.1.2. Elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);

1.10.1.3. Elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām). 
1.10.2. Sagatavojot piedāvājumu, Pretendents ievēro, ka:

1.10.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;

1.10.2.2. Dokumentus Pretendents pēc saviem ieskatiem ir tiesīgs iesniegt elektroniskā formā, parakstot tos ar Elektronisko iepirkumu sistēmas piedāvāto elektronisko parakstu un laika zīmogu, vai, parakstot ar drošu elektronisko parakstu;
1.10.2.3. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā;
1.10.3. Pretendents ir tiesīgs visu piedāvājumā iesniegto dokumentu atvasinājumu, un tulkojumu pareizību apliecināt ar vienu apliecinājumu. Ja Pasūtītājam radīsies šaubas par iesniegtās dokumenta kopijas autentiskumu, tas pieprasīs, lai Pretendents uzrāda dokumenta oriģinālu vai iesniedz apliecinātu dokumenta kopiju atbilstoši Publisko iepirkumu likuma 41.panta piektajai daļai;
1.10.4. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju;
1.10.5. Iesniedzot piedāvājumu, Pretendents pilnībā atzīst visus nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus;
1.10.6. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts. 
1.10.7. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz 2 stundas pēdējo 24 stundu laikā vai 10 minūtes pēdējo 4 stundu laikā līdz piedāvājumu iesniegšanas termiņa beigām, Pasūtītājs rīkojas saskaņā ar PIL 39.panta 4.daļu.
1.11. Cita informācija

1.11.1. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam. 
1.11.2. Iesniedzot piedāvājumu, Pretendents apstiprina, ka: tam ir skaidras un saprotamas viņa tiesības un pienākumi; Pretendents atbilst noteikumos izvirzītajām prasībām; Pretendents ir iepazinies ar iepirkuma noteikumu saturu, atzīstot tos par pareiziem un atbilstošiem, līdz ar ko visas pretenzijas un sūdzības, ja tādas ir, par noteikumiem ir iesniedzamas pirms piedāvājumu iesniegšanas vai neiesniedzot piedāvājumu; Pretendentam ir skaidras un saprotamas Nolikumā noteiktās prasības piedāvājuma sagatavošanai un Līguma priekšmets, līdz ar ko viņš atzīst, ka Komisija ir nodrošinājusi Pretendentam iespēju bez attaisnojama riska iesniegt piedāvājumu. 
2. PRETENDENTU ATLASES PRASĪBAS
2.1.  Pretendentu izslēgšanas noteikumi 
2.1.1. Attiecībā uz Komisijas apstiprināto Pretendentu, kuram būtu piešķiramas vispārīgās vienošanās slēgšanas tiesības, Komisija veic pārbaudi, vai minētais Pretendents nav izslēdzams no dalības iepirkumā.

2.1.2. Pārbaude veicama atbilstoši PIL 9. panta astotajā un devītajā daļā noteiktajai kārtībai un atbilstoši Starptautisko un Latvijas Republikas nacionālo sankciju likuma 11.1 pirmās daļas regulējumam.

2.1.3. Komisija apstiprināto Pretendentu, kuram būtu piešķiramas vispārīgās vienošanās slēgšanas tiesības, izslēdz no dalības iepirkumā saskaņā ar PIL 9. panta astotās daļas  izslēgšanas iemesliem.

2.1.4. Konstatējot PIL 9. panta astotās daļā minēto izslēgšanas iemeslu noteikto kārtību un Starptautisko un Latvijas Republikas nacionālo sankciju likums likuma 11.1 pirmajā daļā minēto apstākļu esamību, Komisija rīkojas saskaņā ar PIL 42.panta  ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot PIL 43. panta noteikumus. 

2.2.  Atbilstība profesionālās darbības veikšanai 
2.2.1. Pretendents ir reģistrēts normatīvajos aktos noteiktajā kārtībā atbilstoši attiecīgās valsts likumdošanas prasībām.
2.2.2. Pretendenta rīcībā ir visi nepieciešamie resursi savlaicīgai un kvalitatīvai līguma izpildei.
2.3.  Minimālās prasības attiecībā uz Pretendenta saimniecisko un finansiālo stāvokli 

2.3.1 Pretendenta finanšu vidējais neto gada apgrozījums iepriekšējo 3 (trīs) finanšu gadu laikā līdz piedāvājuma iesniegšanas brīdim ir vismaz 30 000,00 EUR (trīsdesmit tūkstoši euro).
2.3.2 Ja Pretendenta dibināšanas vai darbības uzsākšanas laiks neļauj sniegt informāciju par trim iepriekšējiem pārskata gadiem, tad prasība ir attiecināma uz Pretendenta nostrādāto periodu. 
2.4.  Minimālās prasības attiecībā uz Pretendenta tehniskajām un profesionālajām spējām
2.4.1.
Pretendentam ir pieredze līdzvērtīga apjoma tīrīšanas līdzekļu piegādes izpildē vismaz pēdējo 3 (trīs) gadu laikā  līdz piedāvājumu iesniegšanas termiņam.
2.4.2.
Par līdzvērtīgu pieredzi tiks uzskatīta tīrīšanas līdzekļu piegāde vismaz vienam Pasūtītājam 12 (divpadsmit) kalendāro mēnešu periodā par kopējo summu, kas nav mazākā par EUR 8 000,00 (astoņi tūkstošiem euro) bez PVN.
3. IESNIEDZAMIE DOKUMENTI

3.1.  Pretendenta pieteikums (saskaņā ar Nolikuma 2.pielikumā doto standarta formu), kuram pievienota Vispārīga informācija par Pretendentu (saskaņā ar Nolikuma 2.1.pielikumā doto standarta formu) un Informācija par Pretendentu grupā ietilpstošajiem partneriem un apakšuzņēmējiem (saskaņā ar Nolikuma 2.2.pielikumā doto standarta formu).
3.2.  Piegādātāju apvienības, ja piedāvājumu iesniedz piegādātāju apvienība, dalībnieku vienošanās par piedāvājuma iesniegšanu, vadošā partnera nozīmēšanu un iespējamā līguma izpildi.
3.3.  Pretendenta un tā iesaistīto apakšuzņēmēju vienošanās (ja Pretendents iesaista apakšuzņēmējus), norādot tā veicamos darbus un apjomus naudas izteiksmē.
3.4.  Ārvalstu uzņēmumi iesniedz Komercreģistra vai līdzvērtīgas komercdarbību reģistrējošas iestādes ārvalstīs izdoto reģistrācijas apliecības kopiju. 
3.5.  Pretendenta izziņa par viņa finanšu vidējo neto gada apgrozījumu euro iepriekšējo 3 (trīs) finanšu gadu laikā līdz piedāvājuma iesniegšanas brīdim, uzrādot summas par katru no iepriekšējiem trīs gadiem, saskaņā ar Nolikuma 2.3.punkta nosacījumiem. Ja piedāvājumu iesniedz piegādātāju apvienība, šī punkta prasībām atbilstoša izziņa jāiesniedz par piegādātāju apvienībā iekļauto personu kopējo finanšu apgrozījumu.
3.6.  Informācija par Pretendenta pieredzi (saskaņā ar Nolikuma 3.pielikumā doto standarta formu), saskaņā ar Nolikuma 2.4.punkta prasībām. Ja piedāvājumu iesniedz piegādātāju apvienība, šī punkta prasībām atbilstošs piegāžu uzskaitījums jāiesniedz par piegādātāju apvienībā iekļauto personu darbiem. Nolikuma 2.4.2. punktā izvirzītās prasības jāizpilda vismaz vienam piegādātāju apvienības dalībniekam.
3.7.  Tehniskais un finanšu piedāvājums jāsagatavo, izmantojot Nolikuma 4.pielikumā doto standarta formu, apliecinot piedāvāto Preču atbilstību Nolikuma 1.pielikumam “Prasības Preču iegādei un kvalitātei”.
3.7.1.Vispārīgās vienošanās izpildes laikā Pretendenta piedāvātās vienību cenas paliek nemainīgas un nav nekādā ziņā pakļautas izmaiņām, izņemot Nolikuma 5.pielikumā „Vispārīgās vienošanās projekts” noteiktos gadījumus; 
3.7.2. Kopā ar Tehnisko piedāvājumu Pretendents iesniedz rakstveida apliecinājumu, kurā viņš garantē, ka produkcija atbilst Latvijas Republikas normatīvajiem aktiem un Nolikuma 1.pielikuma “Tehniskā specifikācija” prasībām;
3.7.3. Ja Pretendents piedāvā Nolikuma 4.pielikumā “Tehniskais un finanšu piedāvājums” konkrētas (vēlamas) preces (piemēram, ECOLAB Click, Etch deep utt.) analogu (ekvivalentu), piedāvājumam obligāti jāpievieno Pretendenta apliecinājums par to, ka piedāvātais preces analogs atbilst Nolikuma 1.pielikuma “Prasības Preču iegādei un kvalitātei” prasībām. Turklāt, saskaņā ar Publisko iepirkumu likuma regulējumu, Pretendents savā piedāvājumā ar ražotāja dokumentāciju vai normatīvajos aktos noteiktajā kārtībā akreditētas institūcijas izsniegtu apliecinājumu par pārbaudes rezultātiem pierāda, ka piedāvātā prece, kas atbilst iepriekš minētajiem standartiem, apmierina Pasūtītāja noteiktās funkcionālās prasības vai darbības prasības, attiecīgi iesniedzot šos dokumentus.

3.7.4. Preču kategorijām, kurām ir saistošas Ministru kabineta 2017.gada 20.jūnija noteikumos Nr. 353 "Prasības zaļajam publiskajam iepirkumam un to piemērošanas kārtība" 1.pielikuma 5.1.-5.6.punkta noteiktās prasības, Nolikuma 1.pielikuma “Tehniskā specifikācija” jāatbilst prasībām attiecībā uz sastāvu un iepakojumu (ja tas ir nepieciešams).
3.7.5. Nolikuma 1.pielikumā minētās preces Olaines novada pašvaldība un tās iestādes var izmantot atbilstoši reālajai nepieciešamībai. Preču apjoma samazinājums vai palielinājums nevar būt par pamatu finanšu piedāvājumā norādīto cenu palielināšanai.
3.7.6. Pretendents vienošanās darbības laikā ir tiesīgs aizstāt piedāvājumā norādītās Preces ar citām precēm, kuras pilnībā atbilst Nolikuma 1.pielikuma prasībām, nepalielinot Preču vienības cenu, iepriekš to rakstiski saskaņojot ar Pasūtītāju.
3.7.7. Piedāvājumā norāda vienas pārdošanas vienības cenu euro un centos bez PVN ar divām zīmēm aiz komata atsevišķi katrai Precei vienošanās darbības laikā. 
3.7.8. Cenā ietver visus  ar Līguma priekšmetu saistītos izdevumus un visus iespējamos riskus, kas saistīti ar tirgus cenu svārstībām, tai skaitā arī ārvalstīs maksājamie nodokļi un nodevas. 
3.7.9. Tehniskajā un finanšu piedāvājumā Pretendentam jāpievieno Preces ražotājs, ražotāja kods un raksturojošs attēls. Piedāvājumam var tikt pievienoti arī informatīva satura Preču apraksti.
4. PIEDĀVĀJUMU VĒRTĒŠANA UN LĒMUMA PAZIŅOŠANA
4.1. Iesniegto piedāvājumu atvēršana un vērtēšana notiek slēgtā iepirkumu Komisijas sēdē.
4.2. Piedāvājuma noformējuma pārbaudes laikā Komisija pieņem lēmumu par katra piedāvājuma noformējuma atbilstību Nolikuma 1.10. punktā noteiktajām prasībām. 
4.3. Pretendentu atlases laikā Komisija atlasa Pretendentus, kuri atbilst 2.2., 2.3. un 2.4. punktu prasībām. Komisija pieņem lēmumu par piedāvājuma vērtēšanu, ņemot vērā samērīguma principu, un tā nenoraida piedāvājumu formālu trūkumu dēļ, kas neietekmē iespēju to izvērtēt pēc būtības, un nerada nevienlīdzīgu attieksmi pret visiem Pretendentiem. Ja Komisija konstatē, ka Pretendenta sniegtā informācija ir neskaidra vai nepilnīga vai trūkst kāda dokumenta, tā pieprasa, lai Pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, atbilstoši PIL 41.pantam 6.daļai. Komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.

4.4. Tehnisko piedāvājumu atbilstības pārbaudes laikā Komisija izvērtē piedāvājuma atbilstību Nolikuma 3.7.punkta prasībām un Nolikuma 1.pielikuma „Prasības Preču iegādei un kvalitātei” prasībām. Piedāvājumu vērtēšanas gaitā Komisija ir tiesīga pieprasīt, lai tiek izskaidrota vai papildināta Tehniskajā piedāvājumā un Finanšu piedāvājumā iekļautā informācija un novērstas acīmredzamas pārrakstīšanās kļūdas, vai pieprasīt iesniegt trūkstošo dokumentu, atbilstoši PIL 41.pantam 8.daļai.  Ja Pretendenta piedāvājums neatbilst kādām no Nolikuma 3.7.punkta prasībām un/vai Nolikuma 1.pielikuma „Prasības Preču iegādei un kvalitātei” prasībām, Komisija pieņem lēmumu par Pretendenta piedāvājuma tālāku neizskatīšanu un izslēgšanu no turpmākās dalības iepirkuma procedūrā.
4.5. Finanšu piedāvājumu izvērtēšana

4.5.1. Pēc Tehnisko piedāvājumu izvērtēšanas Komisija veic atbilstošo piedāvājumu Finanšu piedāvājumu izvērtēšanu.
4.5.2. Pirms piedāvājumu turpmākas vērtēšanas Komisija pārbauda, vai piedāvājumā nav pieļautās aritmētiskās kļūdas vai pārrakstīšanās kļūdas.
4.5.2.1. Ja piedāvājumā tiek konstatētās aritmētiskās vai pārrakstīšanās kļūdas, Komisija tās atbilstoši izlabo. Aritmētiskas kļūdas ir nejaušas aprēķinu kļūdas, piemēram, nepareiza kopsumma, ja vienības cenas un daudzums ir norādīti pareizi. Pārrakstīšanās kļūdas ir acīmredzamas pareizrakstības kļūdas vārdos, burtu vai ciparu sajaukšana vietām, ja no konteksta skaidri izriet pareizā informācija. Pārrakstīšanās kļūdas labojums nedrīkst mainīt piedāvājuma būtību, t.i., tas nedrīkst mainīt cenas piedāvājumu (izņemot pašas aritmētiskās kļūdas labojumu), tehniskos parametrus vai citus būtiskus nosacījumus.
4.5.2.2. Par veiktajiem kļūdu labojumiem Komisija paziņo Pretendentam, kura pieļautās aritmētiskās vai pārrakstīšanās kļūdas labotas un, turpinot piedāvājumu vērtēšanu, ņem vērā veiktos aritmētisko vai pārrakstīšanās kļūdu labojumus. 
4.5.3. Pretendents ieraksta vienības līgumcenas visās paredzētajās pozīcijās. Ja kādā pozīcijā vienības līgumcenas nav norādītas, piedāvājums tiek uzskatīts par neatbilstošu un tālāk netiek vērtēts. 
4.5.4. Vērtējot piedāvājuma cenu, Komisija ņem vērā līgumcenu, ietverot visus piemērojamos nodokļus, izņemot pievienotās vērtības nodokļi.
4.5.5. Ja Komisijai piedāvājums šķiet nepamatoti lēts, tā rīkojas saskaņā ar PIL 53.panta noteikumiem. Ja Komisija konstatē, ka ir iesniegts nepamatoti lēts piedāvājums, Komisija Pretendentu noraida.
4.6. Pretendentu izvēles kritērijs
4.6.1. Vispārīgās vienošanās slēgšanas tiesības tiek piešķirtas trim Pretendentiem, kuri atbilst atlases prasībām, ir iesnieguši Nolikumam atbilstošus Tehniskos un Finanšu piedāvājumus, un ir iesnieguši saimnieciski visizdevīgāko piedāvājumu.
4.6.2. Tiek noteikti šādi saimnieciski visizdevīgākā piedāvājuma vērtēšanas kritēriji un tiem atbilstošie maksimāli iegūstamie punkti:

	Nr. p.k.
	Kritērija apzīmējums
	Vērtēšanas kritēriji
	Vērtējuma skaidrojums
	Maksimāli iegūstamais punktu skaits

	1.
	A1
	Preču kopējā cena EUR bez PVN
	Kopējā cena EUR (bez PVN).

Maksimālais punktu skaits (85 punkti) tiek piešķirts pretendentam, kas piedāvā zemāko cenu, bet pārējiem piedāvājumiem piešķirtie punkti tiek aprēķināti saskaņā ar formulu: 

A1 = 85 x Amin/A,  kur

A1 – pretendenta iegūtais punktu skaits ar precizitāti līdz simtdaļai;

85 – kritērijam maksimālais noteiktais iegūstamo punktu skaits; 

Amin – zemākā piedāvātā līgumcena; 

A – vērtējamā līgumcena.
	85

	2.
	B1
	Pretendenta atlaide precēm, kas nav iekļautas tehniskajā un finanšu piedāvājumā
	Maksimālais punktu skaits (15 punkti) tiek piešķirts Pretendentam, kas piedāvā atlaidi, kas lielāka par 15%,

10 punkti – par atlaidi līdz 15%,
5 punkti – par atlaidi līdz 10%,

3 punkti – par atlaidi līdz 5%,
0 punkti – ja pretendents nepiedāvā atlaidi. 
	15

	C – Kopējais iegūtais punktu skaits, kas aprēķināts pēc formulas

C = A1 + B1
	100


4.6.3. Katrs iepirkuma komisijas loceklis sastāda savas atsevišķas (individuālas) saimnieciski izdevīgākā piedāvājuma vērtēšanas tabulas katra pretendenta piedāvājuma novērtēšanai, atbilstoši augstāk norādītajiem kritērijiem. 
4.6.4. Summējot Komisijas locekļu piešķirto punktu skaitu, tiks noteikta iegūto punktu vidējā kopsumma katram Pretendentam ar divām zīmēm aiz komata, piemērojot vispārīgi pieņemtos matemātikas noapaļošanas principus. 
4.6.5. Vispārīgās vienošanās ietvaros Komisija izvēlēsies ne vairāk kā 3 (trīs) Pretendentus - par saimnieciski visizdevīgākajiem piedāvājumiem Komisija atzīs piedāvājumus, kuri iegūs visaugstākos vērtēšanas kritēriju punktu kopsummu ar divām zīmēm aiz komata.
4.6.6. Divu līdzvērtīgu piedāvājumu gadījumā (piedāvājumi ar vienādu kopēju punktu skaitu), Komisija izvēlas to piedāvājumu, kurš kritērijā “Preču kopējā cena EUR bez PVN” ir ieguvis vairāk punktu.
4.6.7. Ja Komisija konstatē, ka Nolikuma 4.6.6.punktā minētajā gadījumā joprojām vismaz divu piedāvājumu novērtējums ir vienāds, vispārīgās vienošanās slēgšanas tiesības tiks piešķirtas atklātas izlozes kārtībā.

4.7. Vispārīgās vienošanās slēgšanas tiesību piešķiršana
4.7.1. Komisija vispārīgās vienošanās slēgšanai izvēlas ne vairāk kā 3 (trīs) saimnieciski visizdevīgākos piedāvājumus, kas nav izslēdzami PIL 9. panta astotās daļas  un Starptautisko un Latvijas Republikas nacionālo sankciju likuma 11.1 pantā minēto apstākļu dēļ, atbilst visām Nolikuma un Nolikuma pielikumos noteiktajām prasībām.

4.7.2. Vērtējot piedāvājuma cenu, Komisija ņem vērā līgumcenu bez pievienotās vērtības nodokļa.

5. PAZIŅOJUMS PAR LĒMUMA PIEŅEMŠANU

5.1. Komisija, 3 (triju) darbdienu laikā pēc lēmuma pieņemšanas, vienlaikus informē visus Pretendentus par pieņemto lēmumu, nosūtot rakstisku paziņojumu, kā EIS e-konkursu apakšsistēmā (https://www.eis.gov.lv/EKEIS/Supplier/) nodrošina brīvu un tiešu elektronisku pieeju minētajam lēmumam. 

6. NOSACĪJUMI VISPĀRĪGĀS VIENOŠANĀS IZPILDEI
6.1. Pasūtītājs, ņemot vērā objektīvus apstākļus, finanšu līdzekļu nepietiekamības gadījumā, var iegādāties Preces atbilstoši reālajai nepieciešamībai par nepilnu apjomu vai arī palielināt Preču apjomu. Preču apjoma samazinājums vai palielinājums nevar būt par pamatu finanšu piedāvājumā norādīto cenu palielināšanai.
6.2. Pretendentam, kurš tiek atzīts par uzvarētāju iepirkumā, tiek piešķirtas vispārīgās vienošanās  slēgšanas tiesības. Pretendentam vispārīgā vienošanās jāparaksta 10 (desmit) darbdienu laikā no Komisijas nosūtītā (arī uz elektroniskā pasta adresi) uzaicinājuma parakstīt vispārīgo vienošanos izsūtīšanas dienas. Ja norādītajā termiņā Pretendents neparaksta vienošanos, tas tiek uzskatīts par atteikumu slēgt vienošanos.
6.3. Ja uzvarētājs iepirkumā atsakās slēgt vienošanos ar Pasūtītāju, Komisija var pieņemt lēmumu slēgt vienošanos ar nākamo Pretendentu, kurš iesniedzis nākamo saimnieciski izdevīgāko piedāvājumu, vai pārtraukt iepirkuma procedūru,  vai slēgt vispārīgo vienošanos ar mazāku pretendentu skaitu kā trīs.
6.4. Atbilstoši PIL 9.panta astoņpadsmitajai daļai iepirkuma rezultātā noslēgtās vienošanās, t.sk. tā grozījumu (ja tādi būs), teksts tiks publicēts EIS e-konkursu apakšsistēmā. Ja Pretendenta ieskatā kāda no piedāvājuma sastāvdaļām ir uzskatāma par komercnoslēpumu, Pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. iepirkuma Nolikums.
7. PERSONAS DATU AIZSARDZĪBA

7.1. Olaines novada pašvaldība Pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar Pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz Publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.

Iepirkumu komisijas priekšsēdētājs 



Ģ.Batrags
1. pielikums

Iepirkuma Nr. ONP 2026/41 nolikumam
Pēdējais aktualizācijas datums 09.07.2026.
1. Prasības Preču iegādei

1.1. Preces tiek piegādātās pēc Pasūtītāja pasūtījuma ar Piegādātāja transportu;

1.2. Transporta izdevumi tiek iekļauti cenā;

1.3. Preces jāpiegādā 24 stundu laikā pēc pasūtījuma saņemšanas no Pasūtītāja tā darba laikā;

1.4. Minimālās piegādes apjoms vienam Pasūtītājam nevar būt mazāks par EUR 40,00 (četrdesmit euro) ar PVN.
1.5. Vēlams, lai Pretendentam būtu izveidota interneta lapa, kurā būtu iespējams Pasūtītājiem veikt Preču pasūtījumus.
1.6. Preces nedrīkst būt iepriekš bijušas lietošanā.

1.7. Piegādājot preci, uz tās vai tās iepakojuma valsts valodā jābūt norādītai informācijai par preces raksturlielumiem, kas norādīti tehniskajā specifikācijā kā minimālās tehniskās prasības un ražotāja nosaukumam. Prece jāpiegādā ražotāja iepakojumā, kurš nedrīkst būt bojāts.

1.8. Piegādājot sadzīves ķīmiju, precēm, kurām tas paredzēts normatīvajos aktos, jāpievieno Drošības datu lapas.

1.9. Pretendentam jānodrošina piedāvāto preču garantija atbilstoši Latvijas Republikas spēkā esošiem normatīvajiem aktiem, kā arī nekvalitatīvo preču apmaiņa par saviem līdzekļiem.
1.10. Pretendents nodrošina preces Olaines novada pašvaldībai un tās iestādēm, un to struktūrvienībām.
1.11. Vispārīgās vienošanās darbības termiņš ir 24 (divdesmit četri) mēneši un  kopējā piedāvāto preču summa kopā visām iestādēm līdz EUR 41 999,99, bez pievienotās vērtības nodokļa, katrā iestādē - atbilstoši budžetā paredzētai summai, kura tiks precizēta slēdzot līgumu ar katru iestādi. 
1.12. Pasūtītājs iepērk preces pēc nepieciešamības par tādu preču daudzumu, kāds nepieciešams tā darbības nodrošināšanai, t.i., Pasūtītājam nav pienākums iepirkt visas Tehniskajā un finanšu piedāvājumā norādītās preces. 
1.13. Preces ražotājam/iem un piedāvātai Precei/ēm (t.sk. preces sastāvdaļām, komponentiem un to ražotājiem) piedāvājuma iesniegšanas brīdī nav noteiktas starptautiskās vai nacionālās sankcijas, vai būtiskas finanšu tirgus intereses ietekmējošās Eiropas savienības vai Ziemeļatlantijas līguma organizācijas dalībvalsts sankcijas un piedāvātās Preces (t.sk. preces sastāvdaļu un komponentu) izcelsmes vai ražošanas valsts nav Krievijas Federācija vai Baltkrievijas Republika.
Ja tehniskajā specifikācijā ir kāda norāde uz specifisku izcelsmi, īpašu procesu, zīmolu, patentu vai specifisku preču veidu, kas noteiktiem piegādātājiem vai precēm rada priekšrocības vai noraidīšanas iemeslu, pretendents var piedāvāt ekvivalentu.
2. Prasības Preču kvalitātei
Preču nosaukumi un minimālās prasības preču kvalitātei apskatāmas iepirkuma ONP 2026/41 „Profesionālo tīrīšanas, mazgāšanas un dezinfekcijas līdzekļu piegāde Olaines novada pašvaldības un tās iestāžu vajadzībām” Nolikuma 4.pielikumā, kas atrodams EIS e-konkursu apakšsistēmā (https://www.eis.gov.lv/EKEIS/Supplier/  pie iepirkuma ONP 2026/41 dokumentācijas ar nosaukumu: 4.pielikums „Tehniskais un finanšu piedāvājums”.
2. pielikums

Iepirkuma Nr. ONP 2026/41 nolikumam
Pretendenta pieteikums

par piedalīšanos iepirkumā 
“Profesionālo tīrīšanas, mazgāšanas un dezinfekcijas līdzekļu piegāde Olaines novada pašvaldības un tās iestāžu vajadzībām”

	Olaines novada pašvaldības 
iepirkumu komisijai 

	____._____.________. Nr.__________ 

(datums/mēnesis/gads)
	


Iepazinušies ar iepirkuma noteikumiem, mēs, apakšā parakstījušies, būdami un attiecīgi pilnvaroti _______________________________ uzņēmuma vārdā, piedāvājam veikt iepirkuma ONP 2026/41 „Profesionālo tīrīšanas, mazgāšanas un dezinfekcijas līdzekļu piegāde Olaines novada pašvaldības un tās iestāžu vajadzībām”  paredzēto Preču piegādi, saskaņā ar Nolikumu un vispārīgās vienošanās projektu, piekrītot visām iepirkuma prasībām par kopējo cenu EUR ___________ (summa vārdiem) bez PVN 21% un EUR ________ (summa vārdiem) PVN 21%, kas kopā sastāda EUR ___________ (summa vārdiem). 

Ja mūsu piedāvājums tiks akceptēts, mēs apņemamies noteiktajā laikā slēgt vienošanos un veikt darbus, kas noteikti Nolikumā, vispārīgās vienošanās projektā un savā Piedāvājumā. 

Mēs apliecinām, ka visas mūsu sniegtās ziņas ir patiesas, un, ka nav tādu apstākļu, kuri liegtu piedalīties šajā iepirkumā un pildīt tā noteikumos norādītās prasības.

Piegādes izpildei mēs plānojam piesaistīt apakšuzņēmējus ________________ un nodot tiem darbus par summu EUR ___________(vārdiem). 

Iesniedzot piedāvājumu, mēs apliecinām, ka:

1. mums ir skaidras un saprotamas mūsu tiesības un pienākumi, Nolikumā noteiktās prasības piedāvājuma sagatavošanai, iepirkuma priekšmets;

2. mēs esam iepazinušies ar Nolikumu, atzīstot to par pareizu un atbilstošu, līdz ar to necelsim pretenzijas par to, līdz ar to mēs atzīstam, ka iepirkuma Komisija ir nodrošinājusi mums iespēju bez attaisnojama riska sagatavot un iesniegt piedāvājumu.

Ar šo mēs iesniedzam savu piedāvājumu, kas sastāv no šī pieteikuma, kam pievienoti dokumenti saskaņā ar Nolikuma prasībām.
Ar šo mēs apliecinām, ka sagatavojot un iesniedzot šo piedāvājumu, ir izpildījuši Eiropas Parlamenta un Padomes 2016. gada 27. aprīļa Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti, ar kuru atceļ Direktīvu 95/46/EK (Vispārīgā datu aizsardzības regula), prasības attiecībā uz tām fiziskajām personām, kuras norādītas piedāvājumā.
[Pieteikums ir jāaizpilda ar drukātiem burtiem.
Pieteikums ir jāparaksta pretendenta likumiskajam pārstāvim vai viņa pilnvarotai personai (šādā gadījumā obligāti jāpievieno pilnvara).

Ja piedāvājumu iesniedz piegādātāju apvienība, šo pieteikumu un pārējos piedāvājuma dokumentus paraksta visas personas, kas ietilpst piegādātāju apvienībā. Pieteikumā papildus norāda personu, kas iepirkumā pārstāv attiecīgo piegādātāju apvienību un personas atbildības sadalījumu, kā arī pieteikumam pievieno partneru vienošanos.]

2.1.pielikums

Iepirkuma Nr. ONP 2026/41 nolikumam

VISPĀRĒJĀ INFORMĀCIJA PAR PRETENDENTU
Iepirkumam „ Profesionālo tīrīšanas, mazgāšanas un dezinfekcijas līdzekļu piegāde Olaines novada pašvaldības un tās iestāžu vajadzībām”
	1.
	Pretendenta nosaukums:

	2.
	Adrese:

	3.
	Kontaktpersona:

	4.
	Telefons:

	6.
	E-pasts:

	7.
	Mājas lapas adrese:

	8.
	Reģistrācijas Nr.

	11.
	Informējam, ka mūsu uzņēmums atbilst šādam uzņēmuma statusam:

☐
Mikrouzņēmums (uzņēmums, kurā nodarbināti mazāk nekā 10 darbinieku un uzņēmuma gada apgrozījums un/vai gada bilances kopsumma nepārsniedz 2 miljonus euro)
☐
Mazais uzņēmums (uzņēmums, kurā nodarbinātas mazāk nekā 50 personas un gada apgrozījums un/vai gada bilance kopā nepārsniedz 10 miljonus euro)

☐
Vidējais uzņēmums (uzņēmums, kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro).

☐
Lielais uzņēmums (uzņēmums, kurā nodarbinātas vairāk nekā 250 personas un kura gada apgrozījums pārsniedz 50 miljonus euro, un/vai, kura gada bilance kopā pārsniedz 43 miljonus euro).


	12.
	Personas, kurām Pretendentā ir izšķiroša ietekme uz līdzdalības pamata normatīvo aktu par koncerniem
 izpratnē (atzīmēt atbilstošo ar “x” un, ja atbilst, norādīt):
☐
šādām personām ir izšķiroša nozīme:

(ja ir, tad norādīt personas):
☐
nav personu, kurām pretendentā ir izšķiroša ietekme




* [Ja piedāvājumu iesniedz piegādātāju apvienība, šo pielikumu aizpilda par katru personu, kā piegādātāju apvienības dalībnieku, atsevišķi].

2.2.pielikums

Iepirkuma Nr. ONP 2026/41 nolikumam
Informācija par Pretendenta piegādātāju apvienībā ietilpstošiem partneriem un apakšuzņēmējiem

Iepirkumam „Profesionālo tīrīšanas, mazgāšanas un dezinfekcijas līdzekļu piegāde Olaines novada pašvaldības un tās iestāžu vajadzībām”
	Nosaukums
	Statuss piedāvājumā
	Adrese, telefons, kontaktpersona
	veicamo darbu vai/un pakalpojumu apjoms no kopējā apjoma (naudas un % izteiksmē)
	Apakšuzņēmēja/partneru paredzēto darbu īss apraksts

	
	
	
	
	


3. pielikums

Iepirkuma Nr. ONP 2026/41 nolikumam
INFORMĀCIJA PAR PRETENDENTA PIEREDZI
Iepirkumam „Profesionālo tīrīšanas, mazgāšanas un dezinfekcijas līdzekļu piegāde Olaines novada pašvaldības un tās iestāžu vajadzībām”

	Pasūtītājs
	Piegādes līguma darbības laiks, Pretendenta statuss (galvenais piegādātājs vai apakšuzņēmējs)
	Piegādātā prece, to apjoms, EUR
	Pašu spēkiem veikto piegāžu apjoms, %
	Piezīmes (norādīt, vai piegāde veikta atbilstoši normatīviem un pienācīgi pabeigta) 
	Pasūtītāju kontaktinformācija 

	2023.gads

	...
	
	
	
	
	

	2024.gads

	...
	
	
	
	
	

	2025.gads

	...
	
	
	
	
	


[Tabulu var paplašināt pēc nepieciešamības. Ja piedāvājumu iesniedz piegādātāju apvienība, norādīt visu piegādātāju apvienībā ietilpstošo personu kopējo pieredzi. Pretendenta pienākums ir veiktos darbus aprakstīt tādā apjomā, lai varētu novērtēt Pretendenta atbilstību Nolikuma prasībām. Vērtējot piedāvājumu, vērā tiks ņemta sniegtā informācija].

4. pielikums

Iepirkuma Nr. ONP 2026/41 nolikumam

TEHNISKAIS UN FINANŠU PIEDĀVĀJUMS

Pretendentam tehniskā un finanšu piedāvājuma iesniegšanai jālieto iepirkumā ONP 2026/41 „Profesionālo tīrīšanas, mazgāšanas un dezinfekcijas līdzekļu piegāde Olaines novada pašvaldības un tās iestāžu vajadzībām”  doto standarta formu MS Excel formātā, kas atrodama EIS e-konkursu apakšsistēmā (https://www.eis.gov.lv/EKEIS/Supplier/ pie  iepirkuma ONP 2026/41 dokumentācijas ar nosaukumu: 4.pielikums „Tehniskais un finanšu piedāvājums”.
5. pielikums

Iepirkuma Nr. ONP 2026/41 nolikumam

VISPĀRĪGĀ VIENOŠANĀS Nr. ONP 2026/41
PAR  PROFESIONĀLO TĪRĪŠANAS, MAZGĀŠANAS UN DEZINFEKCIJAS LĪDZEKĻU PIEGĀDI OLAINES NOVADA PAŠVALDĪBAS UN TĀS IESTĀŽU VAJADZĪBĀM

PROJEKTS

Olainē
 



Vispārīgās vienošanās parakstīšanas datums ir pēdējā pievienotā 

droša elektroniskā paraksta laika zīmoga datums 


OLAINES NOVADA PAŠVALDĪBA, reģistrācijas Nr. 90000024332, juridiskā adrese: Zemgales iela 33, Olaine, Olaines novads, LV – 2114, tās izpilddirektora Ģirta BATRAGA personā, kurš rīkojas saskaņā ar Olaines novada pašvaldības domes 28.02.2024. saistošajiem noteikumiem Nr.SN2/2024 “Olaines novada pašvaldības nolikums” (turpmāk – Pasūtītājs), no vienas puses, un
__________________________Reģ.Nr.:___________________________,juridiskā adrese: ___________________ tās _____________________________________ personā, kurš darbojas saskaņā ar __________________________;

__________________________Reģ.Nr.:___________________________,juridiskā adrese: ___________________ tās _____________________________________ personā, kurš darbojas saskaņā ar __________________________;

__________________________Reģ.Nr.:___________________________,juridiskā adrese: ___________________ tās _____________________________________ personā, kurš darbojas saskaņā ar __________________________,

turpmāk – katrs atsevišķi – Dalībnieks vai Piegādātājs, un visi kopā Dalībnieki, no otras puses, abas puses kopā turpmāk – sauktas arī par Līdzējiem, saskaņā ar iepirkuma ONP 2026/41 „Profesionālo tīrīšanas, mazgāšanas un dezinfekcijas līdzekļu piegāde Olaines novada pašvaldības un tās iestāžu vajadzībām” (turpmāk tekstā – iepirkums) rezultātiem un Izpildītāju iesniegtajiem tehniskajiem-finanšu piedāvājumiem (turpmāk- Piedāvājums), noslēdz šādu Vispārīgo vienošanos (turpmāk – Vienošanās), par sekojošo:

I. Vienošanās mērķis, priekšmets, vispārīgie noteikumi 

1.1. Vienošanās nosaka kārtību, kādā Olaines novada pašvaldība un tās iestādes (1. pielikums), (turpmāk- Pircēji), Vienošanās darbības laikā no Vienošanos noslēgušo Dalībnieku loka izvēlēsies Piegādātājus, ar kuriem tiks slēgti līgumi par profesionālo tīrīšanas, mazgāšanas un dezinfekcijas līdzekļu piegādi (turpmāk-Līgums). Vienošanās nosaka kārtību, kādā tiek slēgti Līgumi, tajā skaitā, bet ne tikai, noteikumus attiecībā uz Līguma priekšmetu, cenu, kvalitātes jautājumiem. 

1.2. Vienošanās priekšmets ir profesionālo tīrīšanas, mazgāšanas un dezinfekcijas līdzekļu piegāde (turpmāk- Prece) saskaņā ar Vienošanās noteikumiem un Pircēju vajadzībām.

Parakstot Vienošanos, Pasūtītājs un Dalībnieki, pamatojoties uz Dalībnieku Piedāvājumiem iepirkumā, vienojas par piedāvātās preces cenām, atlaidi un piegādes veidu, un  termiņiem, ko Dalībnieki apņemas nodrošināt Vienošanās darbības laikā.

1.3. Pasūtītājs, atbilstoši normatīvo aktu nosacījumiem, ir tiesīgs iegādāties Preces izmantojot Elektronisko iepirkumu sistēmu (turpmāk - EIS), ja pasūtījuma izdarīšanas brīdī EIS tiek piedāvāta Precēm zemāka cena par Līgumā noteikto.

II. Vienošanās darbības laiks

2.1. Vienošanās stājas spēkā brīdī, kad to parakstījuši visi Līdzēji un pievienots pēdējais laika zīmogs. 

2.2. Vienošanās ir spēkā 24 (divdesmit četrus) mēnešus no Vienošanās spēkā stāšanās dienas vai līdz Vienošanās 3.1. apakšpunktā norādītās summas, atkarībā no tā, kurš no apstākļiem iestājas pirmais.

2.3. Līgumi (2.pielikums) tiek slēgti Vienošanās darbības termiņa laikā, par Pircēja kārtējā gada budžetā plānotajiem līdzekļiem. Pircējs Līgumu slēdz noteiktā budžeta ietvaros, bet to izpilde var būt pabeigta arī pēc Vienošanas darbības termiņa iztecējuma. 

2.4. Ja Vienošanās zaudē spēku to atceļot vai vienpusēji atkāpjoties no Vienošanas izpildes, tad zaudē spēku arī uz Vienošanās pamata noslēgtie, bet faktiski neizpildītie Līgumi.

III. Līguma summa, līgumcenas aprēķina kārtība
3.1. Vienošanās kopējā summa tās darbības laikā nevar pārsniegt 41 999,99 euro (četrdesmit viens tūkstotis deviņi simti deviņdesmit deviņi euro un 99 centi) (turpmāk – Līgumcena), neieskaitot pievienotās vērtības nodokli (turpmāk – PVN). 

3.2. Pircējam ir tiesības Vienošanās darbības laikā iegādāties Preci atbilstoši faktiskajai vajadzībai. Pircējam Vienošanās izpildes laikā nav pienākums izlietot visu Vienošanās 3.1. apakšpunktā norādīto Līgumcenu. 

3.3. Preču vienības cenas visā Vienošanās darbības laikā paliek nemainīgas. Preču vienību cenas var tikt pārskatītas, ja to palielinājumam ir objektīvs un pamatots iemesls (piemēram izmaiņas nodokļu likumdošanā, cenu kāpums u.c.), un tas ir pierādīts ar attiecīgiem pamatojošiem dokumentiem, bet ne vairāk kā par 10 % (desmit procentiem) no Izpildītāju Piedāvājumos noteiktās Preču vienības cenas visā Vienošanās darbības periodā. Maksimālās Preču cenas var tikt pārskatītas ne ātrāk kā pēc 12 (divpadsmit) mēnešiem no Vienošanās spēkā stāšanās brīža un ne vairāk kā 2 (divas) reizes visā Vienošanās darbības periodā.

3.4. Piegādātājam ir tiesības piegādāt Preci par vienības cenu, kas ir mazāka, nekā norādītā Preču vienības cenas Piedāvājumā.

3.5. Ja Līguma darbības laikā Piegādātājs rīko akcijas, kuru laikā Prece tiek pārdota par zemāku cenu kā norādīts Dalībnieka iepirkumam iesniegtajā Piedāvājumā, Piegādātājs šīs akcijas laikā Precēm piemēro akcijas cenu.

3.6. Preces piegādes adreses, nepieciešamības gadījumā, var tikt mainītas vai papildinātas. Preču piegāžu adrešu maiņa nevar būt par pamatu Dalībnieka Piedāvājuma cenu izmaiņām. 

IV. Līguma noslēgšanas kārtība
4.1. Pircējam ir tiesības slēgt Līgumu ar jebkuru no Dalībniekiem, kurš var nodrošināt Pasūtītājam nepieciešamo konkrēto Preču pasūtījumu.

4.2. Pircējam ir tiesības iegādāties Preces no vairākiem Dalībniekiem, ņemot vērā piedāvātās preces vienību cenas, tām piemērotās atlaides un piegādes termiņus.

4.3. Pircēji nodrošina Līgumu slēgšanas procedūras organizēšanu, nosakot par to atbildīgo personu, kuras pienākums ir Līguma parakstīšanas procedūras organizēšana un lēmuma pieņemšana saskaņā ar Vienošanās nosacījumiem (turpmāk – atbildīgā persona). 

4.4. Dalībnieks nodrošina Pirkuma līguma kvalitatīvu izpildi pilnā apjomā.

4.5. Vienošanās ietvaros noslēgto Līgumu izpildes laikā Dalībniekam ir saistošs iepirkuma ietvaros iesniegtais Piedāvājums, kas tiek pievienots Līgumam kā tā 1.pielikums. Ja Līguma izpildes laikā Piedāvājumā nepieciešams veikt grozījumus, kas skar preces parametrus, attiecīgie grozījumi nedrīkst pieļaut tādas Preces piegādi, kuras tehnoloģiskie parametri ir zemāki, kā noteikts iepirkumā izvirzītajās Pasūtītāja prasībās, un Līguma atbildīgajām personām tie iepriekš ir jāsaskaņo rakstveidā ar Pasūtītāju. 

V. Norēķinu kārtība
5.1. Pasūtītājs samaksu par Preci veic ne vēlāk kā 14 (četrpadsmit) dienu laikā no preču pavadzīmes parakstīšanas dienas un saskaņā ar noslēgto Līgumu.

5.2. Piegādātājs Preču pavadzīmē norāda Līguma datumu, numuru, preces cenu, atlaidi, PVN likmi un apmaksas summu.
5.3. Par Pavadzīmes apmaksas dienu tiek uzskatīta diena, kurā Pircējs veic naudas pārskaitījumu uz Piegādātāja norādīto norēķinu kontu.
VI. Līdzēju tiesības un pienākumi

6.1. Dalībnieku tiesības un pienākumi: 
6.1.1. Dalībnieks apņemas nodrošināt Pircējam kvalitatīvu, visu saistošo speciālo normatīvo aktu un  ES drošuma, veselības un vides aizsardzības prasībām atbilstošu Preci;

6.1.2. Dalībnieks piegādā Preci saskaņā ar Līguma nosacījumiem un iesniegto Piedāvājumu; 

6.1.3. Dalībnieks apņemas piegādāt Preci, ievērojot visus nosacījumus, kas noteikti Piedāvājumā un šajā Vienošanās;

6.1.4. Dalībniekam ir tiesības nodrošināt Piedāvājumā norādītās Preces aizvietošanu ar citu, kas ir līdzvērtīga Piedāvājumā norādītajai Precei vai tās kvalitāte ir augstāka, nemainot cenu par vienu mērvienību gadījumos, kad Preces ražotājs to ir pārtraucis ražot (nepieciešams ražotāja apliecinājums), vai kad ir mainījies normatīvā akta regulējums, kas tiešā veidā ietekmē Preces ražotāju, nosaukumu, aprakstu,  fasējumu, rakstveidā to saskaņojot ar Pircēja kontaktpersonu;

6.1.5. Dalībnieks ir atbildīgs par Preces piegādes atbilstību Latvijas Republikas normatīvo aktu prasībām;

6.1.6. Personālu, kuru Dalībnieks ir iesaistījis Vienošanās izpildē, par kuriem viņš ir sniedzis informāciju piedāvājumā, drīkst mainīt tikai ar Pircēja rakstveida piekrišanu;

6.1.7. Dalībnieks apliecina un nodrošina, ka Vienošanās darbības laikā netiks ietvertas Krievijas Federācijas un Baltkrievijas Republikas izcelsmes preces un pakalpojumi.

6.2.  Pasūtītāja tiesības un pienākumi: 

6.2.1. Pasūtītājs nodrošina Dalībnieku vienlīdzīgu konkurenci un godīgu attieksmi pret tiem; 

6.2.2. Pasūtītājs nodrošina, ka Pircēji Līguma noslēgšanu veic saskaņā ar Vienošanās nosacījumiem. 

6.2.3. Pasūtītājs nodrošina, ka Pircēji Vienošanās darbības laikā garantē Līgumu piešķiršanas kārtības ievērošanu.

VII. Līdzēju atbildība un sankcijas 
7.1. Piegādātājs apliecina un garantē, ka visā Vispārīgās vienošanās un uz tās pamata noslēgto Līgumu darbības laikā piegādās kvalitatīvu Preci, kas atbilst visām piemērojamo normatīvo aktu, tai skaitā Eiropas Savienības tiesību aktu, prasībām attiecībā uz drošumu, veselības aizsardzību un vides aizsardzību, kā arī nodrošinās Preces piegādi Līgumā noteiktajā laikā, vietā un apjomā par cenu, kas noteikta Dalībnieku Piedāvājumā.

7.2. Līdzēji viens pret otru ir materiāli atbildīgi par Līgumā noteikto saistību neizpildi, kā arī par otram Līdzējam radītiem zaudējumiem (izņemot negūto peļņu), atbilstoši Līguma noteikumiem un Latvijas Republikas normatīvajiem aktiem.

7.3. Ja Dalībnieks nenodrošina Līgumanosacījumu izpildi (tai skaitā Precei piešķirto atlaidi, preču piegādes nosacījumus, tad tas maksā līgumsodu 0,5% (nulle, komats, pieci procenti) apmērā no neizpildīto saistību vērtības par katru kavējuma dienu, bet kopsummā ne vairāk kā 10% (desmit procenti) no pamatparāda summas.

7.4. Ja Pircējs nepamatoti neievēro Līgumā noteiktos samaksas termiņus, tad Pircējs maksā Piegādātājam līgumsodu 0,5% (nulle, komats, pieci procenti) apmērā no termiņā nesamaksātās summas, bet ne vairāk kā 10 % apmērā no termiņā nesamaksātās summas.

7.5. Līgumsoda samaksa neatbrīvo Līdzējus no Līgumā noteikto saistību izpildes pienākuma. 

VIII. Apakšuzņēmēju un personāla nomaiņas un iesaistes kārtība

8.1. Uzsākot Vienošanās izpildi, Dalībnieks iesniedz visu pakalpojumu sniegšanā iesaistīto Apakšuzņēmēju (ja tādus plānots iesaistīt) sarakstu, kurā norāda Apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī Dalībnieka Apakšuzņēmēju apakšuzņēmējus. Dalībnieks paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.

8.2. Dalībnieks nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.

8.3. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.

8.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

8.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

8.4.2. tiek nomainīts apakšuzņēmējs, uz kura iespējām Dalībnieks balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Dalībnieks atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. pantā minētajiem pretendentu izslēgšanas gadījumiem;

8.4.3. piedāvātais apakšuzņēmējs, kura sniedzamo pakalpojumu vērtība ir vismaz EUR 10 000, atbilst Publisko iepirkumu likumā minētajiem pretendentu izslēgšanas gadījumiem;

8.4.4. apakšuzņēmēja maiņas rezultātā tiktu izdarīti tādi grozījumi Dalībnieka iepirkumam iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.6. Pasūtītājs pieņem lēmumu atļaut vai atteikt Dalībnieka personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

IX. Vienošanās noteikumu grozīšana, tās darbības izbeigšana
9.1. Vienošanos var papildināt, grozīt vai izbeigt pirms termiņa Līdzējiem savstarpēji rakstiski vienojoties, kas pēc parakstīšanas kļūst par Vienošanās neatņemamu sastāvdaļu. 

9.2.  Pasūtītājam ir tiesības vienpusēji atkāpties no Vienošanās, ja Dalībnieki neievēro Vienošanās nosacījumus. Šādā gadījumā Dalībnieki zaudē visas ar Vienošanos pielīgtās saistības.

9.3.  Pasūtītājam ir tiesības izbeigt Vienošanos pirms termiņa ar atsevišķu Dalībnieku, neatlīdzinot zaudējumus gadījumos, ja:

9.3.1. Dalībniekam pasludināts maksātnespējas process, tā saimnieciskā darbība tiek izbeigta vai apturēta, vai Piegādātājs (Dalībnieks) tiek likvidēts; 

9.3.2. Dalībnieks nenodrošina Līguma saistību izpildi;

9.3.3. Dalībnieks nevar piedāvāt Piedāvājumā noteikto preču sortimentu;

9.3.4. Dalībnieks slēdz tirdzniecības centru vai veikalu, kas būtiski maina iepirkumā noteikto, nesedzot papildus transporta izmaksas;

9.3.5. ja Vienošanās dalībniekiem vai tā valdes vai padomes loceklim, patieso labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Vienošanās dalībnieku darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Vienošanās dalībnieks ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
9.4.  Pasūtītājs ir tiesīgs vienpusēji atkāpties no Vienošanās, nedēļu iepriekš brīdinot visus Dalībniekus, ja ir sasniegta Vienošanās 3.1. apakšpunktā noteiktā kopējā summa, vai paaugstināt Vienošanos kopējo summu ievērojot Publisko iepirkumu likumā noteikto maksimālo slieksni.

9.5. Ikviens Līdzējs ir tiesīgs vienpusēji izbeigt Vienošanas, brīdinot par to pārējos Līdzējus 2 (divus) mēnešus iepriekš. 

9.6. Visi Vienošanās grozījumi un papildinājumi ir spēkā tikai tādā gadījumā, ja tie noformēti rakstiski un tos ir parakstījuši Līdzēji. 

X. Nepārvarama vara

10.1.  Līdzēji tiek atbrīvotas no atbildības par pilnīgu vai daļēju Vienošanās paredzēto saistību neizpildi, ja šāda neizpilde ir notikusi nepārvaramas varas vai ārkārtēja rakstura apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. 

10.2.  Pie nepārvaramas varas vai ārkārtēja rakstura apstākļiem pieskaitāmi stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

10.3.  Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā no apstākļu iestāšanās, par šādiem apstākļiem rakstveidā jāziņo pārējiem Līdzējiem. Ziņojumā jānorāda, kādā termiņā būs iespējama un paredzama viņa Vienošanās noteikto saistību izpilde, un, pēc pieprasījuma šādam ziņojumam ir jāpievieno kompetentas institūcijas izziņa, kas satur ārkārtējo apstākļu darbības apstiprinājumu un to raksturojumu.

10.4.  Nesavlaicīga paziņojuma gadījumā Līdzējs netiek atbrīvots no Vienošanās saistību izpildes, ja vien tam par iemeslu nav bijuši paši nepārvaramas varas vai ārkārtēja rakstura apstākļi.

10.5.  Nepārvaramas varas vai ārkārtēju apstākļu iestāšanās gadījumā Vienošanās darbības termiņš tiek pagarināts atbilstoši šādu apstākļu darbības laikam vai arī Līdzējiem ir tiesības atteikties no Vienošanās izpildes, par to rakstveidā brīdinot pārējos Līdzējus vismaz 10 (desmit) kalendāra dienas iepriekš. Šajā gadījumā neviens no Līdzējiem nevar prasīt atlīdzināt zaudējumus, kas radušies šīs Vienošanās izbeigšanās rezultātā. 
XI. Datu aizsardzība

11.1.  Līdzējiem ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Vienošanās noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

11.2. Līdzēji var apstrādāt fizisko personu datus tikai tad, ja ir atbilstošs tiesiskais pamats. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis.

11.3. Līdzēji apņemas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad tas nepieciešams Vienošanās izpildes nodrošināšanai vai datu nodošanu paredz normatīvie akti.

11.4. Ja saskaņā ar normatīvajiem aktiem Līdzējiem var rasties pienākums nodot tālāk trešajām personām no otra Līdzēja iegūtos fiziskās personas datus, tas pirms šādu datu nodošanas informē par to otru Līdzēju, ja vien tiesību normatīvie akti to neparedz vai neaizliedz.

11.5. Līdzēji apņemas pēc otra Līdzēja vai datu subjekta pieprasījuma, ja tas iespējams, iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt Vienošanās izpildes nodrošināšanai.

XII. Strīdu risināšanas kārtība

12.1. Jebkuras nesaskaņas, domstarpības vai strīdi risināmi savstarpēju sarunu ceļā.

12.2. Gadījumā, ja Līdzēji 20 (divdesmit) kalendāro dienu laikā (no iesnieguma saņemšanas) nespēj vienoties, strīds var tikt nodots risināšanai tiesā Latvijas Republikas normatīvajos aktos noteiktajā kārtībā.
XIII. Citi noteikumi

13.1. Visos jautājumos, kas nav noregulēti Vienošanās, Līdzēji vadās no iepirkuma nosacījumu prasībām, Dalībnieku Piedāvājumiem un Latvija Republikas normatīvajiem aktiem. 
13.2. Vienošanās ir saistoša Līdzēju tiesību un saistību pārņēmējiem. 
13.3. Līdzēji apņemas neveikt nekādas darbības, kas tieši vai netieši var radīt zaudējumus pārējiem Līdzējiem, vai kaitēt pārējo Līdzēju interesēm. 
13.4. Vienošanā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Vienošanās noteikumu tulkošanu. 

12.13. Jebkāda ar šo Vienošanos saistīta un jebkurā formā pieejama informācija, Dalībnieka iesniegtais darbs līguma izpildē vai citāda veida dati, pieder Pasūtītājam, ir tā īpašums un ir izmantojama vienīgi līguma nosacījumu izpildei. Tās izmantošana citiem mērķiem ir iespējama vienīgi ar Pasūtītāja rakstisku piekrišanu par katru gadījumu atsevišķi. Dalībniekiem nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar to. 

12.14. Dalībnieki ir atbildīgi par Pircējam nodarītajiem tiešajiem zaudējumiem (izņemot negūto peļņu), ja tie radušies darbības vai bezdarbības, tai skaitā, rupjas neuzmanības, ļaunā nolūkā izdarīto darbību vai nolaidības rezultātā. 

12.15. Visus ar Vienošanos saistītos savstarpējos paziņojumus Līdzēji nosūta rakstiski uz Vienošanās 12.8. un 12.9.apakšpunktā noradītajām Līdzēju adresēm. 

12.16. Pasūtītāja kontaktpersona Vienošanās izpildes koordinēšanai un kontrolei ir <amats, vārds uzvārds>, tālrunis: <numurs>, e-pasts: <adrese>.
12.17. Izpildītāju kontaktpersonas Vienošanās izpildes koordinēšanai un kontrolei ir:

12.17.1. <Uzņēmēja nosaukums> <amats, vārds uzvārds>, tālrunis: <numurs>, e-pasts: <adrese>;

12.17.2. <Uzņēmēja nosaukums> <amats, vārds uzvārds>, tālrunis: <numurs>, e-pasts: <adrese>;

12.17.3. <Uzņēmēja nosaukums> <amats, vārds uzvārds>, tālrunis: <numurs>, e-pasts: <adrese>.

12.18. Līdzēji nekavējoties rakstiski paziņo viens otram par kontaktpersonu, rekvizītu vai citas būtiskas informācijas izmaiņām. Līdz šāda paziņojuma saņemšanas dienai visi sūtījumi, ko viens Līdzējs nosūtījis otram Līdzējam Vienošanās noteiktajā kārtībā, atzīstami par pienācīgi izpildītiem.

12.19. Vienošanās sastādīta un parakstīta elektroniska dokumenta veidā, ko katrs Līdzējs glabā savā lietvedībā elektroniskā dokumenta formā. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums.
12.20. Dalībnieku pilnvarotās personas ir atbildīgas par Vienošanās izpildes uzraudzīšanu. 

12.21. Pilnvaroto pārstāvju vai Līdzēju rekvizītu maiņas gadījumā Līdzējs apņemas rakstiski par to paziņot pārējiem Līdzējiem 5 (piecu) dienu laikā no izmaiņu iestāšanās brīža. 

12.22. Vienošanās satur šādus pielikumus, kas ir Vienošanās neatņemamas sastāvdaļas: 

12.22.1. 1.pielikums – Pircēju saraksts;

12.22.2. 2.pielikums – Līguma projekts.

12.23. Vienošanās sagatavota latviešu valodā un parakstīta elektroniski ar drošu elektronisko parakstu, kas satur laika zīmogu, uz ____ (_________) lapām Vienošanās pamatteksta un ____ () pielikumiem; kopā Vienošanās uz ___ () lapām. Vienošanās parakstīšanas datums ir pēdējā pievienotā droša elektroniskā paraksta laika zīmoga datums.
14. Līdzēji rekvizīti un paraksti

       Pasūtītājs:
Izpildītājs:
	Olaines novada pašvaldība

Reģistrācijas Nr. 90000024332
Zemgales iela 33, Olaine, Olaines nov., LV-2114

AS “Swedbank”

Kods HABALV22

Konts LV34HABA0551036014438
Tālr.: 66954899, 20178620
E-pasts: pasts@olaine.lv
	
	

	
	
	

	Izpilddirektors Ģ. Batrags
	
	


1. pielikums 

2026.gada __.________

Vispārīgā vienošanās Nr. ONP 2026/41

Pircēju saraksts

	Nr. p.k.
	Iestādes nosaukums
	Reģistrācijas 
numurs
	Juridiskā adrese

	1
	Olaines Kultūras centrs
	90000023873
	Zeiferta iela 11, Olaine, Olaines novads, LV-2114

	2
	Olaines Sporta centrs
	90009232498
	Stadiona iela 2, Olaine, Olaines novads, LV-2114

	3
	Olaines 1.vidusskola
	90000023854
	Zeiferta iela 4, Olaine, Olaines novads, LV-2114

	4
	Olaines 2.vidusskola
	90000032804
	Skolas iela 1, Olaine, Olaines novads, LV-2114

	5
	Olaines novada pašvaldība
	90000024332
	Zemgales iela 33, Olaine, Olaines novads, LV-2114

	6
	Pirmsskolas izglītības iestāde „Dzērvenīte”ītveniestas izglaikrakstīšanas
	90000023727
	Zemgales iela 39, Olaine, Olaines novads, LV-2114

	7
	Pirmsskolas izglītības iestāde 
„Zīle”
	90000023765
	Kūdras iela 9, Olaine, Olaines novads, LV-2114

	8
	Pirmsskolas izglītības iestāde „Magonīte”
	90009202489
	Baznīcas iela 1, Jaunolaine, Olaines pagasts, Olaines novads, LV-2127

	9
	Pirmsskolas izglītības iestāde „Ābelīte”
	90000012723
	Parka iela 5, Olaine, Olaines novads, LV-2114

	10
	P/A „Olaines sociālais dienests”
	90001638049
	Zeiferta iela 8, Olaine, Olaines novads, LV-2114

	11
	Olaines Mūzikas un mākslas skola
	90001419366
	Zemgales iela 31, Olaine, Olaines novads, LV-2114

	12
	Olaines Vēstures un mākslas muzejs
	90000024332
	Jelgavas iela 9-37, Olaine, Olaines novads, LV-2114

	13
	Pirmsskolas izglītības iestāde „Čiekuriņš”
	40900040335
	Veselības iela 7, Olaine, Olaines novads, LV-2114


2. pielikums 

2026.gada __.________

Vispārīgā vienošanās Nr. ONP 2026/41

LĪGUMA PROJEKTS

Līgums Nr._____________________________

par preču iegādi

Olainē
 



Vispārīgās vienošanās parakstīšanas datums ir pēdējā pievienotā 

droša elektroniskā paraksta laika zīmoga datums 

__________________________(iestāde), reģistrācijas Nr.____________________, juridiskā adrese: _______________Olaines novads, LV-____,  tās _________ (amats) ___________________ (vārds, uzvārds) personā, kurš darbojas pamatojoties uz ______________________________ Nolikumu (turpmāk – Pircējs), no vienas puses, un
____________________ „___________________”____ (amats) _____ (Vārds, uzvārds) personā, kurš rīkojas saskaņā ar ______________ (pārstāvības pamats – statūti, pilnvara, rīkojums u.c.), (turpmāk – Pārdevējs), no otras puses, abi kopā turpmāk – Puses, 

pamatojoties uz iepirkuma ONP 2026/41 „Profesionālo tīrīšanas, mazgāšanas un dezinfekcijas līdzekļu piegāde Olaines novada pašvaldības un tās iestāžu vajadzībām”  rezultātiem, kā arī starp Pusēm 2026.gada ____ noslēgto Vispārīgo vienošanos Nr.2026/41 “Par profesionālo tīrīšanas, mazgāšanas un dezinfekcijas līdzekļu piegādi Olaines novada pašvaldības un tās iestāžu vajadzībām” noslēdz šādu līgumu (turpmāk – Līgums):
1. Līguma priekšmets
1.1. Pārdevējs apņemas pārdot un piegādāt Pircējam, bet Pircējs apņemas iegādāties profesionālos tīrīšanas, mazgāšanas un dezinfekcijas līdzekļus (turpmāk – Preces), atbilstoši Līguma noteikumiem un Līguma 1. pielikumam “Tehniskais un Finanšu piedāvājums” (turpmāk – piedāvājums).
1.2. Pārdevējs pārdod un piegādā Preces Pircējam par cenām, kas nepārsniedz Piegādātāja piedāvājumā iepirkumā ONP 2026/41 uzrādītās Preču vienības cenas (1.pielikums).
1.3. Preču vienību cenas (1.pielikums) Līguma darbības laikā nevar tikt palielinātas, izņemot, ja tam ir objektīvs un pamatots iemesls (izmaiņas nodokļu likumdošanā, cenu kāpums u.c.), un tas ir pierādīts ar attiecīgiem pamatojošiem dokumentiem, bet ne vairāk kā par 10 % (desmit procenti) no Pārdevēja piedāvājumā norādītajām Preču vienību cenām visā Līguma darbības periodā. Maksimālās vienības cenas var būt pārskatītas ne ātrāk kā pēc 12 mēnešiem no Līguma noslēgšanas brīža un ne vairāk kā 2 (divas) reizes visā Līguma darbības periodā.
1.4. Pircējs atbilstoši normatīvo aktu nosacījumiem ir tiesīgs iegādāties Preces izmantojot Elektronisko iepirkumu sistēmu (turpmāk - EIS), ja pasūtījuma izdarīšanas brīdī EIS tiek piedāvāta zemāka cena par Līgumā noteikto.
1.5. Pārdevējs nodrošina Preču piegādi Pircējam uz šādu adresi: _____________________ (faktiskā adrese).

2. Līgumcena un norēķinu kārtība
2.1. Līguma cena par Precēm visā Līguma darbības laikā tiek noteikta EUR ________.____   (ar vārdiem euro un 00 centi) bez pievienotās vērtības nodokļa (turpmāk – PVN), PVN 21 % EUR ________.___ (ar vārdiem euro un 00 centi). Līguma summa ir Līgumcenas un PVN kopsumma EUR ________.___ (ar vārdiem euro un 00 centi).

2.2. Pircējs ir tiesīgs iegādāties Preces, kas nav norādītas piedāvājumā, par Pārdevēja Preču mazumtirdzniecības cenu, piemērojot Pārdevēja nolīgto atlaidi – ___ % no dienas mazumtirdzniecības cenas. Pārdevējs Precēm var piemērot lielāku atlaidi, nekā tā norādīta šajā Līguma punktā.

2.3. Ja Līguma darbības laikā Pārdevējs rīko Preču cenu akcijas, kuru laikā piedāvājumā noteiktās Preces tiek pārdotas par zemākām cenām nekā noteikts piedāvājumā, Pārdevējs pārdodot Pircējam Preces piemēro izdevīgāko Preču cenu, ņemot vērā akcijas cenas Precēm.

2.4. Ja saskaņā ar normatīvajiem aktiem tiek grozīta PVN likme vai Precei tiek piemērots PVN (Pārdevējs tiek reģistrēts Valsts ieņēmumu dienesta Pievienotās vērtības nodokļa maksātāju reģistrā vai izslēgts no tā), Līgumcena (kā arī jebkuru Līgumā noteikto daļējo maksājumu apmērs vai Preces atsevišķu pozīciju cena) ar PVN tiek grozīta atbilstoši izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga.

2.5. Finanšu piedāvājumā norādītajā cenā ir iekļautas visas izmaksas, ja Līgumā attiecībā uz atsevišķām izmaksām tieši nav noteikts savādāk – Preces cena, nodokļi un nodevas (izņemot PVN), kā arī izmaksas, kas ir saistītas ar ražošanu, komplektēšanu, garantijas saistību izpildi u.c. 

2.6. Pircējs samaksu par Preci veic ar pārskaitījumu uz Pārdevēja Līgumā norādīto kredītiestādes norēķinu kontu ne vēlāk kā 14 (četrpadsmit) dienu laikā no preču pavadzīmes-rēķina parakstīšanas dienas. 

2.7. Pārdevējs rēķinu sagatavo kā strukturētu elektronisku rēķinu (turpmāk - e-rēķins), kas būs derīgs bez paraksta un e-rēķinu nosūtīs uz Pircēja oficiālo elektronisko adresi_________. Puses apņemas nekavējoties, bet ne vēlāk kā 5 (piecu) darbadienu laikā, informēt otru Pusi par kļūdu, nosūtot vai saņemot e-rēķinu.

2.8. Par samaksas dienu tiek uzskatīta diena, kad Pircējs veicis pārskaitījumu uz Pārdevēja Līgumā norādīto kredītiestādes norēķinu kontu.

3. Preces iegāde un saņemšana
3.1. Pircējs Līguma ietvaros iepērk Preces atbilstoši faktiskajai vajadzībai (turpmāk – Pasūtījums). 

3.2. Pircējs veic Pasūtījumu Pārdevēja e-veikalā _____________ vai pa tālruni vai e-pastā ________________. 
3.3. Pasūtījumu minimālā summa ir EUR _________ (___________ euro, ___ centi) bez PVN, PVN 21% EUR _________ (___________ euro, ___ centi), kopā EUR _______ (___________ euro, ___ centi) ar PVN.
3.4. Pārdevējs piegādā Pircējam Pasūtījumu ___ stundu laikā no Pasūtījuma saņemšanas brīža uz Līguma 1.6. apakšpunktā norādīto adresi, ja Preces ir Pārdevēja noliktavā.
3.5. Precēm jābūt jaunām, nelietotām, pilnībā funkcionējošā stāvoklī, atbilstošai piedāvājumam un Pircēja norādītajām prasībām.

3.6. Vienlaicīgi ar Pasūtījumu Pārdevējs nodod Pircējam Preču pavadošo dokumentāciju, izpilddokumentāciju (ar tulkojumu latviešu valodā) un garantijas dokumentāciju, ja tāda konkrētajām Precēm ir paredzēta.

3.7. Ja saņemot Pasūtījumu Pircējs konstatē kādas neatbilstības (iztrūkumu, nepilnvērtīga funkcionēšana u.c.), Pārdevējam tās jānovērš bez papildus samaksas Pircēja noteiktajā termiņā.

3.8. Jautājumi par Preču atbilstību Līguma noteikumiem tiek risināti Pusēm savstarpēji vienojoties. Ja 1 (viena) mēneša laikā vienoties neizdodas, Pircējs ir tiesīgs pieaicināt neatkarīgu ekspertu (turpmāk eksperts). Ja eksperta slēdziens atzīst Pircēja izteikto pretenziju pamatotību, tad Pārdevējs novērš attiecīgos trūkumus un Pircēja noteiktajā termiņā un kārtībā sedz eksperta sniegtā pakalpojuma izmaksas. 
3.9. Pārdevējam ir tiesības pārtraukt Preču piegādi, ja Pircējs kavē maksājumus. 
4. Pārdevēja saistības
4.1. Pārdevēja saistības: 

4.1.1. nodrošināt Preču kvalitātes atbilstību Latvijas Republikas un/vai Eiropas Savienības standartiem un citiem normatīvajos aktos izvirzītajiem Preču kvalitātes kritērijiem; 

4.1.2. nodrošināt Preču atbilstību Pircēja izvirzītajām prasībām un Līguma nosacījumiem;

4.1.3. pieņemt atpakaļ Preces gadījumā, ja tās neatbilst Līguma prasībām un atmaksāt Pircējam veikto samaksu. 

4.2. Ja Pircējs izbeidz Līgumu sakarā ar to, ka Pārdevējs nepilda savas saistības atbilstoši Līguma nosacījumiem, Pārdevējam ir pienākums Pircēja noteiktajā termiņā atmaksāt Pircēja veikto samaksu (ja tāda ir veikta). Ja Pircējs šādā gadījumā ir jau saņēmis Preces vai vismaz tās daļu un vēlas to atzīt par pieņemamu, ir noformējams atbilstošs pieņemšanas – nodošanas akts un veicama samaksa (vai attiecīgi atdodama) atbilstoši Preču apjoma vērtībai.

4.3. Pārdevējs apņemas nekavējoties, bet ne vēlāk kā 10 (desmit) darba dienu laikā rakstveidā informēt Pircēju, ja Līguma izpildes laikā: 

4.3.1. tiesā tiek ierosināta Pārdevēja maksātnespējas vai tiesiskās aizsardzības (ārpustiesas tiesiskās aizsardzības) procesa lieta; 

4.3.2. Pārdevēja saimnieciskā darbība tiek apturēta;

4.3.3. Pārdevējs tiek reģistrēts ar Valsts ieņēmumu dienesta PVN apliekamo personu reģistrā vai izslēgts no tā (atsūtot Pircējam apliecības kopiju);

4.3.4. Pārdevējs tiek likvidēts;
4.3.5. Pārdevējam tiek piemērotas vai uz Līgumu ir attiecināmas - attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4.4. Pārdevējs apņemas:
4.4.1. nekavējoties, pēc Pircēja pieprasījuma saņemšanas, rakstveidā iesniegt Pircējam ar Līguma izpildi saistīto informāciju;
4.4.2.  nodrošināt, lai Līguma izpildes laikā netiek ietvertas Krievijas Federācijas un Baltkrievijas Republikas izcelsmes preces un pakalpojumi. 
5. Pircēja saistības 
5.1. Pircējs apņemas:

5.1.1.  pieņemt kvalitatīvu, Līguma un normatīvajiem aktiem atbilstošu Pasūtījumu. 

5.1.2. veikt samaksu par Pieņemto pasūtījumu.

Pircējs ir tiesīgs izvirzīt pretenzijas Pārdevējam vai atteikties no Preču saņemšanas, ja Precēm ir novērojami bojājumi vai citi trūkumi.

5.2. Pircējs ir tiesīgs vienpusēji izbeigt Līgumu un atdot Preces Pārdevējam, saņemot atpakaļ veikto samaksu, ja Preču lietošanas laikā, bet ne vēlāk kā 3 (trīs) mēnešu laikā kopš Preču pavadzīmes-rēķina saņemšanas, tiek konstatēta Preču neatbilstība Līguma nosacījumiem.

5.3. Pircējs ir tiesīgs, rakstveidā paziņojot Pārdevējam, Līgumu vienpusēji izbeigt, ja Pārdevējs neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos, kā arī gadījumā, ja Pārdevēja saimnieciskā darbība ir apturēta ilgāk par 2 (divām) nedēļām.
6. Pušu mantiskā atbildība
6.1. Puses ir atbildīgas par Līguma izpildē vai tā rezultātā nodarītiem zaudējumiem, ja tie radušies vienas Puses vai tā darbinieka, kā arī Līguma izpildē iesaistīto trešo personu darbības vai bezdarbības, vai rupjas neuzmanības dēļ.
6.2. Ja Pārdevējs neievēro Līguma nosacījumus, piešķirto atlaidi, preču piegādes nosacījumus, tad tas maksā Pircējam līgumsodu 0,5% (piecas desmitās daļas no procenta)  apmērā no neizpildīto saistību vērtības par katru kavējuma dienu, bet kopsummā ne vairāk kā 10% (desmit procenti) no pamatparāda summas.

6.3. Ja Pircējs nepamatoti neievēro Līgumā noteiktos samaksas termiņus, tad Pircējs maksā Pārdevējam līgumsodu 0,5% (piecas desmitās daļas no procenta) apmērā no laikā nesamaksātās summas, bet ne vairāk kā 10 % apmērā no laikā nesamaksātās summas.
6.4. Jebkura Līgumā noteiktā līgumsoda samaksa neatbrīvo Puses no to saistību pilnīgas izpildes.

6.5. Pircējs ir tiesīgs ieturēt aprēķināto līgumsodu un veikt savstarpējos norēķinus iepriekš rakstveidā brīdinot Pārdevēju. 
7. Apakšuzņēmēji

7.1. Uzsākot Līguma izpildi, Pārdevējs iesniedz visu pakalpojumu sniegšanā iesaistīto Apakšuzņēmēju (ja tādus plānots iesaistīt) sarakstu, kurā norāda Apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī Pārdevēja Apakšuzņēmēju apakšuzņēmējus. Pārdevējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.

7.2. Pārdevējs nav tiesīgs bez saskaņošanas ar Pircēju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.

7.3. Pircējs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.

7.4. Pircējs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

7.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

7.4.2. tiek nomainīts apakšuzņēmējs, uz kura iespējām Pārdevējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Pārdevējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. pantā minētajiem pretendentu izslēgšanas gadījumiem;

7.4.3. piedāvātais apakšuzņēmējs, kura sniedzamo pakalpojumu vērtība ir vismaz EUR 10 000, atbilst Publisko iepirkumu likumā minētajiem pretendentu izslēgšanas gadījumiem;

7.4.4. apakšuzņēmēja maiņas rezultātā tiktu izdarīti tādi grozījumi Pārdevēja iepirkumam iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

7.5. Pircējs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

7.6. Pircējs pieņem lēmumu atļaut vai atteikt Pārdevēja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

7.7. Pircējs nav atbildīgs par Pārdevēja nokavētiem vai vispār neveiktiem norēķiniem ar tā piesaistītajiem apakšuzņēmējiem.

8. Nepārvarama vara un ārkārtēji rakstura apstākļi
8.1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. 
8.2. Pie nepārvaramas varas vai ārkārtēja rakstura apstākļiem pieskaitāmi stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
8.3. Pusēm, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā no apstākļu iestāšanās, par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā noteikto saistību izpilde, un, pēc pieprasījuma šādam ziņojumam ir jāpievieno kompetentas institūcijas izziņa, kas satur ārkārtējo apstākļu darbības apstiprinājumu un to raksturojumu.
8.4. Nesavlaicīga paziņojuma gadījumā Puse netiek atbrīvota no Līguma saistību izpildes, ja vien tam par iemeslu nav bijuši paši nepārvaramas varas vai ārkārtēja rakstura apstākļi.

8.5.  Nepārvaramas varas vai ārkārtēju apstākļu iestāšanās gadījumā Līguma darbības termiņš tiek pagarināts atbilstoši šādu apstākļu darbības laikam vai arī Puses vienojas par Līguma izbeigšanu.

9. Konfidencialitāte 
9.1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.

9.2. Pusēm ir tiesības sniegt informāciju saviem apakšuzņēmējiem, piegādātājiem, darbiniekiem un pārstāvjiem, ja tām šī informācija ir nepieciešama Līguma izpildei. Puses apņemas nodrošināt minētās informācijas neizpaušanu no darbinieku, apakšuzņēmēju vai trešo personu puses, kas piedalās Līguma izpildīšanā.

9.3. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.

9.4. Pārdevējs drīkst veikt publikācijas par veicamo Preču piegādi tikai ar Pircēja iepriekšēju rakstisku piekrišanu. Ierobežojums neattiecas uz informāciju, kas ir vispārpieejama saskaņā ar Latvijas Republikas normatīvajiem aktiem.

9.5. Līguma 9.1.-9.4.apakšpunktos minētajiem noteikumiem nav laika ierobežojuma un uz tiem neattiecas Līguma darbības termiņš.

10. Datu aizsardzība

10.1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

10.2. Puses var apstrādāt fizisko personu datus tikai tad, ja ir atbilstošs tiesiskais pamats. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis.

10.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti.

10.4. Ja saskaņā ar normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien tiesību normatīvie akti to neparedz vai neaizliedz.

10.5. Puses apņemas pēc otras Puses vai datu subjekta pieprasījuma, ja tas iespējams, iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

11. Līguma darbības termiņš, grozījumu izdarīšana un Līguma izbeigšana
11.1. Līgums stājas spēkā ar tā abpusējas parakstīšanas dienu un ir spēkā 24 (divdesmit četrus) mēnešus no Vienošanās spēkā stāšanās dienas. 

11.2. Pircējs ir tiesīgs vienpusēji izbeigt Līgumu bez Pārdevēja piekrišanas ja:

11.2.1. Pārdevējs trīs reizes Līguma darbības laikā izsniedzis Līguma prasībām neatbilstošu vai nekvalitatīvu Preci, par ko ir sastādīts akts par konstatētajiem trūkumiem;

11.2.2. Pārdevējs nepilda garantijas saistības;

11.2.3. Pārdevējam tiek piemērotas vai uz Līgumu ir attiecināmas - attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

11.2.4. Pārdevējs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;

11.2.5. Pārdevējs Līguma noslēgšanas vai Līguma izpildes laikā pārkāpis normatīvo aktu prasības attiecībā uz Līguma slēgšanu vai izpildi;

11.2.6. ir pasludināts Pārdevēja maksātnespējas vai tiesiskās aizsardzības (ārpustiesas tiesiskās aizsardzības) process,  apturēta tā saimnieciskā darbība vai Pārdevējs tiek likvidēts;

11.2.7. iestājušies citi apstākļi, kas liedz vai liegs Pārdevējam turpināt Līguma izpildi saskaņā ar Līguma noteikumiem vai kas negatīvi ietekmē Pircēja tiesības, kuras izriet no Līguma;

11.2.8. Pārdevējs pārkāpj vai nepilda citu būtisku Līgumā paredzētu pienākumu.

11.3. Pārdevējam ir tiesības vienpusēji izbeigt Līgumu bez Pircēja piekrišanas, ja Pircējs vismaz 3 (trīs) reizes Līguma darbības laikā nav ievērojis Līgumā noteikto Preču apmaksas termiņu.

11.4. Puses var izbeigt līgumu pirms termiņa 30 (trīsdesmit) dienas iepriekš par to rakstveidā brīdinot otru Pusi.

11.5. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.

11.6. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā. Visi Līguma papildinājumi, grozījumi un vienošanās ir Līguma neatņemamas sastāvdaļas. 

11.7. Ir pieļaujami tikai Līguma nebūtiski grozījumi. Būtiski grozījumi Līgumā pieļaujami tikai Publisko iepirkumu likuma 61.pantā minētajos gadījumos ievērojot šo Līgumu nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:

11.7.1. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos;

11.7.2. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski. 

12. Strīdu risināšanas kārtība

12.1. Jebkuras nesaskaņas, domstarpības vai strīdi risināmi savstarpēju sarunu ceļā.

12.2. Gadījumā, ja Puses 20 (divdesmit) kalendāro dienu laikā nespēj vienoties, strīds var tikt nodots risināšanai tiesā Latvijas Republikas tiesā normatīvajos aktos noteiktajā kārtībā.

13. Citi noteikumi
13.1. Kā atbildīgo un pilnvaroto personu par Līguma izpildi no Pircēja Puses, Pircējs nozīmē: _____________________________, tālr.____________ e-pasta adrese: ______________________________.

13.2. Kā atbildīgo un pilnvaroto personu par Līguma izpildi no Pārdevēja Puses, Pārdevējs nozīmē: __________ _____________ _______________ ___________(ieņemamais amats vārds uzvārds), mob. tālr. _____________, e-pasta adrese: ____________________
13.3. Pilnvarotās personas, kuras ir tiesīgas pasūtīt Preces, Pircējs pilnvaro:

13.3.1. _____________________________, tālr.____________ e-pasta adrese: ______________________________;

13.3.2.  _____________________________, tālr.____________ e-pasta adrese: ___________________________________;
13.3.3. _____________________________, tālr.____________ e-pasta adrese: ___________________________________. 

13.4. Līguma 13.1.punktā noteiktā Pircēja atbildīgā persona un 13.3. punktā noteiktās Pircēja pilnvarotās personas ir tiesīgas kā kopā, tā katra atsevišķi pasūtīt un saņemt Preces, kā arī veikt citas nepieciešamās darbības Līgumā noteikto saistību izpildei Līgumā noteiktajā pilnvarojuma apmērā.
13.5. Puses nekavējoties rakstiski paziņo viena otrai par atbildīgo un pilnvaroto personu, rekvizītu vai citas būtiskas informācijas izmaiņām. Līdz šāda paziņojuma saņemšanas dienai visi sūtījumi, ko viena Puse ir nosūtījusi otrai Pusei atzīstama par pienācīgi izpildītu.

13.6. Līgums sastādīts un parakstīts elektroniska dokumenta veidā, ko katra Puse glabā savā lietvedībā elektroniskā dokumenta formā. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
13.6.1. Līgumam ir 1 (viens) pielikums, kas ir Līguma neatņemama sastāvdaļa: Pārdevēja Tehniskais un finanšu piedāvājums (Pielikumā).
14. Pušu rekvizīti un paraksti

PIRCĒJS






PĀRDEVĒJS
� Informāciju par to, kā ieinteresētais piegādātājs var reģistrēties par Nolikuma saņēmēju sk. � HYPERLINK "https://www.eis.gov.lv/EIS/Publications/PublicationView.aspx?PublicationId=883" �https://www.eis.gov.lv/EIS/Publications/PublicationView.aspx?PublicationId=883�





� Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem: 1) uzņēmumam sabiedrībā ir balsstiesību vairākums; 2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu; 3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu; 4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.

